Diari Oficial de la Generalitat Valenciana


Sumari del DOGV 6380, del 20-10-2010 (2010/11453)

RESOLUCIÓ de 6 de setembre de 2010, de la Direcció General per al Canvi Climàtic, per la qual s'acorda inscriure en el Registre del Sistema Comunitari de Gestió i Auditoria Ambientals (EMAS) l'empresa Valenciana d'Aprofitament Energètic de Residus, SA (Vaersa).
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6380

Data del DOGV
:   20-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11435


Data del document
:   06-09-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 6 de setembre de 2010, de la Direcció General per al Canvi Climàtic, per la qual s'acorda inscriure en el Registre del Sistema Comunitari de Gestió i Auditoria Ambientals (EMAS) l'empresa Valenciana d'Aprofitament Energètic de Residus, SA (Vaersa). [2010/11362]  
Vista la sol·licitud presentada per Valenciana d'Aprofitament Energètic de Residus, SA (Vaersa) s'emet aquesta resolució de conformitat amb els següents,  
Antecedents de fet  
Primer. Amb data 1 de juliol de 2010 té entrada en el Registre Auxiliar del Centre de Tecnologies Netes una sol·licitud d'inscripció en el Registre de Centres amb Sistemes de Gestió Ambiental de la Comunitat Valenciana segons el reglament comunitari, EMAS, de Felipe Espinosa Bolaños, en representació de Valenciana d'Aprofitament Energètic de Residus, SA (Vaersa), per a les seues oficines ubicades a:  
Oficina central: c/ de Francesc Cubells, 7, 46819 València.  
Oficina IAS: c/ de Francesc Cubells, 40, 46987 València (en procés de trasllat).  
Oficina Gabinet Tècnic d'Enginyeria, Estudis i Projectes (GTEEP): c/ de l'Alcalde Cano Coloma, 4, 46644 València.  
Oficina a Alacant: av. d'Òscar Esplà, 4, oficina 5, 03169 Alacant.  
Oficina a Castelló: av. Bulevard Blasco Ibáñez, 15, baixos I, edifici Las Azaleas, Castelló.  
Magatzem - taller de Chiva: PI La Pahilla, c/ Marjal, parcel·les 26 i 27, 46038 Chiva (València).  
I per a les activitats de:   
Execució d'obres i tractaments forestals.  
Construcció d'infraestructures agrícoles i serveis.  
Construcció d'infraestructures de tractaments de residus.  
Disseny i l'elaboració de projectes forestals, infraestructures agràries i arquitectura ambiental.  
Segon. Amb dates 1 de juliol i 26 de juliol de 2010, l'interessat aporta la documentació complementària exigida i la declaració ambiental corresponent a l'any 2009, validada pel verificador ambiental AENOR, acreditat per ENAC amb el núm. ES-V-0001.  
En aquesta declaració ambiental s'indica:  
A finals de l'any 2009, les oficines centrals de València síties al carrer de Francesc Cubells, 7, es traslladen al nou emplaçament al carrer de Marià Cuber, 17, de València.  
Quant a les oficines centrals de València, fa referència a l'antiga seu, on s'ha exercit l'activitat l'any 2009. La pròxima declaració ambiental contindrà informació referent al nou emplaçament.  
Fonaments de dret  
Primer. Mitjançant el Reial Decret 85/1996, de 26 de gener, s'estableixen les normes per a l'aplicació del Reglament (CEE) núm. 1836/1993, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria ambientals.  
Segon. El Govern Valencià, mitjançant el Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què es refereix el reglament comunitari esmentat i per Ordre de 5 de març de 1999, de la Conselleria de Medi Ambient, es crea i regula el Registre de Centres de la Comunitat Valenciana que tinguen implantat un sistema de gestió ambiental d'acord amb els requisits del Reglament EMAS.  
Tercer. El Reglament (CE) núm. 761/2001, de 19 de març, que deroga el Reglament (CEE) núm. 1836/1993, estableix un sistema comunitari de gestió i auditoria ambientals (EMAS) que permet la participació amb caràcter voluntari de les organitzacions, per a l'avaluació i millora del comportament ambiental i la difusió de la informació.  
Quart. El Reglament (CE) núm. 1221/2009, de 25 de novembre, que deroga el Reglament (CE) núm. 761/2001 i les decisions 2001/681/CE i 2006/193/CE de la Comissió, permet la participació voluntària d'organitzacions en un sistema comunitari de gestió i auditoria ambientals (EMAS).  
Cinqué. En l'àmbit de la Comunitat Valenciana, mitjançant el Decret 19/2009, de 3 de novembre, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 9 del Decret 198/2009, de 6 de novembre, del Consell, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament Orgànic i Funcional de l'esmentada conselleria i, de conformitat amb el Decret 144/2005, de 7 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes exercir les competències en matèria d'EMAS.  
Vist el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament Orgànic i Funcional d'aquesta Conselleria, resolc:  
Inscriure en el Registre del Sistema Comunitari de Gestió i Auditoria Ambientals (EMAS), conforme al Reglament (CE) núm. 1221/2009, de 25 de novembre, Valenciana d'Aprofitament Energètic de Residus, SA (Vaersa), per a les activitats de:  
Execució d'obres i tractaments forestals  
Construcció d'infraestructures agrícoles i serveis.   
Construcció d'infraestructures de tractaments de residus.   
Disseny i elaboració de projectes forestals, infraestructures agràries i arquitectura ambiental.  
A les oficines ubicades al:  
C/ de Marià Cuber, 17, 46172 València.  
C/ de l'Alcalde Cano Coloma, 4, 46750 València.  
Av. d'Óscar Esplà, 4, oficina 5, 03813 Alacant.  
C/ Gínjols, 1, despatx H, 12230 Castelló.  
Magatzem: PI La Pahilla, c/ Marjana, parcel·les 26 i 27, 46018 Chiva (València).  
Amb el número ES-CV-000036.  
La declaració ambiental ha de ser actualitzada i validada anualment, d'acord amb el Reglament (CE) núm. 1221/2009.  
De la mateixa manera, tots els elements del sistema de gestió ambiental han de ser revisats en un període no superior a 36 mesos, és a dir, abans de l'11 de juny del 2013, i posteriorment ha de presentar-se la nova declaració ambiental validada davant de la direcció general competent en el Registre de Centres que tinguen implantat un sistema de gestió ambiental d'acord amb els requisits del Reglament EMAS.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Paterna, 6 de setembre de 2010.- El director general per al Canvi Climàtic: Jorge Lamparero Lázaro.